text: Beləliklə, o zaman Azərbaycanın qaz sənayesi sahəsində cənubi Qafqazda birinciliyi uğrunda mübarizə aparmışdı. Siyasət ondan ibarət idi ki, Ermənistan və Gürcüstanın qaz təchizatı Azərbaycandan asılı olsun və bu amil həm də Respublikanın siyasi nüfuzunun artması ilə nəticələnməli idi. Ancaq buna baxmayaraq, 1969-cu ildə Moskva hakimiyyəti 380 min kubmetr qaz vurula biləcək Cənubi Qafqazın ilk yeraltı qaz anbarını Ermənistanın Abovyan şəhərinin yaxınlığında tikilməsinə qərar verdi. Bu qərarın qəbul edilməsində iqtisadi səmərəlilik deyil, siyasi amillər və başqa subyektiv maraqlar həlledici rol oynamışdı.